Referat styremøte 09.02.2026
Saksliste
1. Forventninger til året
2. Treningsleir
3. H2
4. Reduserbar kontingent

Sak 1 - Forventninger til året
Saken fremlegges av: Guro
Saksinnstilling: Diskusjon
Saksinformasjon: 
Ønsker å gå gjennom hvilke forventninger alle har til året i styret. Hva ønsker vi å oppnå som styre? Hva forventer vi av oss selv og hverandre?

Referat: 
Som nytt styre er det flere som ønsker å bli kjent med hvordan det er å drive en klubb bak kulissene, og hvordan dette organiseres. Vi ønsker å ha en god styrekultur, der vi hjelper hverandre der det trengs og er involvert i det som skjer i klubben, med lav terskel for å spørre om hjelp og bidra på oppgaver som kanskje ikke alltid er direkte knyttet til eget verv.
Vi ønsker å skape et godt sportslig nivå, hvor sportslig ansvarlige kan være enda mer involvert med trenerne på de ulike lagene. Medlemmene i klubben legger ned mye tid i hallen, og vi ønsker å legge til rette for at vi kan bli kjent på tvers av lag og ha flere sosiale sammenkomster, både med og uten alkohol. Samtidig ønsker vi som nytt styre å bli kjent med medlemmene og gjøre det lav terskel å ta kontakt dersom det er noe, eller hvis det oppstår spørsmål.
Mer spesifikt ønsker vi å få fikset nett og stenger, samt sørge for at det teknologiske utstyret til hjemmekamper er pålitelig og fungerende. Vi ønsker også å arrangere datavolley-kurs for H1, D1 og D2.

Sak 2 - Treningsleir
Saken fremlegges av: Guro
Saksinnstilling: Diskusjon
Saksinformasjon: 
Ønsker igjen å få til treningsleir høsten 2026 som en kickstart av sesongen. Aller helst utenfor Oslo. Dette krever at vi starter planlegging tidlig. 

Referat: 
I år, som i fjor, ønsker vi å gjennomføre treningsleir. Den opprinnelige planen i fjor var å arrangere treningsleiren utenfor Oslo over en helg. På grunn av utfordringer med å finne ledige haller endte vi opp med å gjennomføre treningsleiren i Oslo.I år ønsker vi å forsøke å få til en treningsleir utenfor Oslo, dersom det er mulig. Dette er for å skape en sosial helg hvor vi kan bli kjent på tvers av lag og lære å kjenne de nye lagene bedre. Sportslig ansvarlig har begynt å se på muligheter for å booke haller 1–2 timer utenfor Oslo. Flere i styret har også mulige kontakter som de vil høre med.
Vi tar saken opp igjen på neste styremøte, men dersom det viser seg å være problematisk å gjennomføre utenfor Oslo, gjør vi det som i fjor og gjennomfører på hjemmebane.

Sak 3 - H2
Saken fremlegges av: Guro
Saksinnstilling: Diskusjon
Saksinformasjon: 
H2 ligger per dags dato an til nedrykk til 4. divisjon, og H3 ligger ikke an til opprykk. Siden det er krevende å rykke opp igjen fra 4. divisjon, samt ugunstig med tanke på tilbudet å ha et så stort gap mellom 1. divisjon (elite?) og 4. divisjon neste år, må vi se på mulige løsninger for å holde H2 i 3. divisjon.
Det foreslås at Guro, Marie og Nora (eventuelt også Maja) har et møte med Anders og Johannes så raskt som mulig for å se på mulige løsninger.
Referat: 
Marie og Nora avtaler et møte med H2 trenerne i god tid før neste kamprunde i Mars.

Sak 4 - Reduserbar kontingent 
Saken fremlegges av: Maja
Saksinnstilling: Diskusjon/vedtak/informasjon
Saksinformasjon: 
Slik det er i dag betaler alle medlemmene i OSI volleyball: treningskontingent, medlemskontingent, reduserbarkontingent og lisens for de som spiller kamper. Ønsker å diskutere muligheten for halv reduserbarkontingent for utvekslingsstudenter - samt studenter som kun er med et halvt år. 

Referat: 
Forslag til vedtak: Halvere reduserbar kontingent for spillere som er med et halvt år. 
Enstemmig vedtatt.






